**Ministru kabineta rīkojuma projekta „Par nekustamā īpašuma „V1002” Rundāles novadā, nodošanu Rundāles novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rundāles novada pašvaldības 2013.gada 28.februāra lēmums „Par valsts autoceļa Dzirnieki – Pilsrundāles ceļu posma pārņemšanu Rundāles novada domes īpašumā” (protokols Nr.3, 3.punkts), likuma „Par zemes reformas pabeigšanu lauku apvidos” 6.pants, Publiskas personas mantas atsavināšanas likuma 42.panta pirmo daļu, 43.pants un pārejas noteikumu 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par nekustamā īpašuma „V1002” Rundāles novadā, nodošanu Rundāles novada pašvaldības īpašumā” (turpmāk – rīkojuma projekts) sagatavots ņemot vērā Rundāles novada pašvaldības 2013.gada 28.februāra lēmumu „Par valsts autoceļa Dzirnieki – Pilsrundāles ceļu posma pārņemšanu Rundāles novada domes īpašumā” (protokols Nr.3, 13.punkts), likuma „Par zemes reformas pabeigšanu lauku apvidos” 6.pantu, Publiskas personas mantas atsavināšanas likuma 42.panta pirmo daļu, 43.pantu un pārejas noteikumu 3.punktu.Rundāles novada pašvaldība ar 2013.gada 28.februāra lēmumu „Par nekustamā īpašuma „V1002” Rundāles novadā, nodošanu Rundāles novada pašvaldības īpašumā” (protokols Nr.3, 13.punkts), ir izteikusi piekrišanu pārņemt savā īpašumā valstij piekrītošo nekustamo īpašumu „V1002” (nekustamā īpašuma kadastra Nr. 4076 002 0067) – zemes vienību 1,6 ha platībā (zemes vienības kadastra apzīmējums 4076 002 0067) un zemes vienību 6,1 ha platībā (zemes vienības kadastra apzīmējums 4076 003 0589) un uz tām izbūvēto inženierbūvi – valsts vietējā autoceļa V1002 „Dzirnieki – Pilsrundāle” posmu 18,374 – 22,035 km – Rundāles pagastā, Rundāles novadā.Saskaņā ar Ministru kabineta 2010.gada 31.maija rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” 9.pielikuma 6249. un 6255.punktu, zemes vienības (kadastra apzīmējumi 4076 002 0067 un 4076 003 0589) ir piekritīgas valstij un ierakstāmas zemesgrāmatā uz valsts vārda Satiksmes ministrijas personā. Šobrīd minēto zemes vienību īpašumtiesības nav nostiprinātas zemesgrāmatā.Uz zemes īpašuma „V1002” Rundāles novadā (kadastra Nr. 4076 002 0067), kura sastāvā ietilpst divas zemes vienības (kadastra apzīmējumi 4076 002 0067 un 4076 003 0589) atrodas kompleksa inženierbūve – valsts vietējā autoceļa V1002 „Dzirnieki – Pilsrundāle” posms 18,374 – 22,035 km, ko saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta 6.punktu, apliecina valsts akciju sabiedrības „Latvijas Valsts ceļi” 2013.gada 16.maija izziņa Nr.4.9/1688.No izziņās ietvertās informācijas izriet, ka kompleksā inženierbūve – autoceļa V1002 „Dzirnieki – Pilsrundāle” posms 18,374 – 22,035 km, kas atrodas uz zemes vienībām (kadastra apzīmējumi 4076 002 0067 un 4076 003 0589) ir Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā.Ņemot vērā Rundāles novada pašvaldības 2013.gada 28.februāra lēmumu „Par valsts autoceļa Dzirnieki – Pilsrundāles ceļu posma pārņemšanu Rundāles novada domes īpašumā” (protokols Nr.3., 13.punkts), ar ko paredzēts kompleksās inženierbūves – autoceļa V1002 „Dzirnieki – Pilsrundāle” posmu 18,374 – 22,035 km pārņemt Rundāles novada pašvaldības īpašumā, kā arī pamatojoties uz spēkā esošajiem normatīvajiem aktiem, pēc Ministru kabineta lēmuma pieņemšanas, minētā būve Rundāles novada pašvaldībai tiks nodota bez iepriekšējas īpašuma tiesību nostiprināšanas zemesgrāmatā.Rundāles novada pašvaldībai nostiprinot īpašuma tiesības uz Ministru kabineta rīkojumā minēto nekustamo īpašumu, zemesgrāmatā izdarāma atzīme par Ministru kabineta rīkojumā noteiktajiem tiesību aprobežojumiem. Ja nodotais nekustamais īpašums vairs netiek izmantots rīkojuma projektā norādītās funkcijas veikšanai, Rundāles novada pašvaldība šo īpašumu bez atlīdzības nodos valstij. Tāpat rīkojuma projekts nosaka, ka īpašumu pēc tā ieguves aizliegts atsavināt un apgrūtināt ar lietu tiesībām.Rundāles novada pašvaldība, pārņemot īpašumā minētos valsts autoceļu posmus, varēs Rundāles novada pašvaldības teritorijā esošo autoceļu uzturēšanā un būvniecības plānošanā piesaistīt tiem nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.Minēto nekustamo īpašumu nodošana Rundāles novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi – gādāt par savas administratīvās teritorijas labiekārtošanu un sanitāro tīrību, kā arī realizēt projektus infrastruktūras attīstībai, piesaistot Eiropas Savienības fondu līdzekļus, lai uzlabotu satiksmes drošību Rundāles novadā.Publiskas personas mantas atsavināšanas likuma 42.panta pirmā daļa nosaka, ka, ja nodotais nekustamais īpašums vairs netiek izmantots attiecīgās funkcijas veikšanai, atvasināta publiska persona savā īpašumā esošo nekustamo īpašumu bez atlīdzības nodod atpakaļ valstij. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Rundāles novada pašvaldība. |
| 4. | Cita informācija | Ar nekustamā īpašuma maiņu saistītie izdevumi tiks segti no Rundāles novada pašvaldības līdzekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam projektam ietekme uz valsts budžetu nav paredzēta.Ar nekustamā īpašuma īpašnieka maiņu saistītie izdevumi tiks segti no Rundāles novada pašvaldības līdzekļiem.Rundāles novada pašvaldībai, pārņemot īpašumā minēto valsts autoceļu posmus, saskaņā ar Ministru kabineta 2008.gada 11.marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Rundāles novada pašvaldībai paliek nemainīgs un papildus līdzekļi no valsts budžeta netiek piešķirti.Rundāles novada pašvaldība savā teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc autoceļa V1002 „Dzirnieki – Pilsrundāle” posma 18,374 – 22,035 km nodošanas Rundāles novada pašvaldības īpašumā tiks sagatavoti grozījumi grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.Šo grozījumu mērķis ir precizēt informāciju par minētā autoceļa posma piederību. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Rundāles novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs A.Matīss

Vizē: Valsts sekretāra vietā –

 valsts sekretāra vietniece Dž.Innusa

2014.03.13. 15:58

1228

A. Granīta, 67028157

Andra.Granita@lvceli.lv